Litamapitsin II
Xa ixlakkaxtlawananín tapakgsit|Likatsin 51 (Art. 51). Xputamakxtumit ixlakkaxtlawananin tapakgsit natalitamakgstokga ixlakatitayananín pulataman, natatalhkatayá akgatutun kata. Lata chatunu lakatitayaná natalhkataya chatum ixpuxokgo.|Likatsin 52 (Art. 52). Xputamakxtumit ixlakkaxtlawananín tapakgsit nalitalakgnú 300 ixlakkaxtlawananín tapakgsit nemá tatalhkatayanit chu kalilhkayawakanit nak tachixkuwit nak ixkilhpulakni lipulatamatni, chu 200 nakalilhkayawakan lata kamaktini litalhkayaw xatapitsi, namaklakaskinkan xataspittasokgni xalakatunu pulhkayawan, talkan nak putum xatalhkan ( circunscripciones, sic DOF 15-12- 1986) talhuwit talhkayaw.|Likatsin 57 (Art. 57). Lata chatunu xtalakkaxtlawananín tapakgsit nakgalhi chatum ixpuxokgo.|Likatsin 58 (Art. 58). Ti xtalakkaxtlawaná tapakgsit wanputun pewá taskiní maklakaskinit nemá maklakaskinkan akxni talhka xtlawaná tapakgsit, watiyá ix kata nichuna, taskini nakgalhi 25 kata akxni natalhkataya.|Likatsin 62 (Art. 62). Xtlawananín tapakgsit chu xtatlawananín tapakgsit liwaj xakana akxni taliyana ixtaskujutkan, nilá tapakgtanú nak tunu taskujut nak kalipulatamatni usu nak pulakatunu pulataman aná ninataskgawali, akxni nitaskinít talakaskin nak xpuskujnikan; chí pala naskín talakaskin nak xtamamakkin nalimakgxtakga tulilayawakanit. Na wa' ja'é tapakgsin nakalakgchan ixpuxokgokan xtlawananín tapakgsit chu xtatlawananín tapakgsit , akxni taliyana taskujut. Ti nimakgantaxti ja'é tapakgsit namamakgxtakgekan ixlitayat.|Likatsin 68 (Art. 68). Putuy xputamakxtumitkan ixlakkaxtlawananin tapakgsit lakatum natatawilá nila nata ́an alakatunu; akxni tatalaksijputun pula natalikgalhchiwinan chu akxtum natawilá tapuwan xakilhtamakú chu lanatatlawá, Chu pala niakxtum tawilá tapuwan la natatalaksija, níkula chu xnikú natatlawá, Xapuxku mapakgsina xakapulatamatni nakalakkaxwalí. Niti xlakaxtlawananín tapakgsit namachokgo akgtutu chichiní' xtamakxtumitkan pala nimatlaní xaputum.